३१ अक्टूबर १९८४ को भारत की प्रधानमंत्री श्रीमती इंद्रा गांधी की नृशंश हत्या के पश्चात, जिस प्रकार ३ नवम्बर १९८४ तक सम्पूर्ण राष्ट्र में खुले आम सरकार समर्थित गुंडों द्वारा सिक्ख समुदाय का कत्ले आम किया गया, उन्हें जिन्दा जलाया गया, उनकी महिलाओं के साथ पहले अनाचार फिर हत्या कर जला दिया गया, उनके घरों-दुकानों को लूटा गया, जलाया गया, सरकारी आंकड़ों के अनुसार २८०० से अधिक लोगों की हत्या कर दी गई थी, जिसमें से २१०० से अधिक लोग केवल दिल्ली में मारे गए थे | सरकारी सुरक्क्षा बल अपने सामने यह सब न केवल होने दे रहे थे, अपितु स्वयं लूट में सम्मिलित थे, तथा सरकार समर्थित उन गुंडों और हत्यारों का सहयोग भी कर रहे थे; इन गुंडों और हत्यारों में कई उस समय जन प्रतिनिधि भी थे | आज इस घटना को हुए ३० वर्ष से अधिक हो गए; परन्तु किसी भी ऐसे जनप्रतिनिधि को, जो इस हत्या काण्ड में सम्मिलित था, अभी तक कोई दंड नहीं दिया गया है, दण्डित करना तो बहुत दूर की बात है ‘ जब कोई बड़ा पेड गिरता है, तो धरती कांपती है’ कह कर इस नरसंघार को समर्थन देने वाले को भारत रत्न से सम्मानित कर दिया जाता है; तब भी इन लोकतंत्र के मंदिरों में बैठने वाले सभी प्रतिनिधियों का एक ही उत्तर होता है, कोई बख्शा नहीं जाएगा और क़ानून अपना कार्य करेगा |